EkBass/fiwiki-20250220-pages-articles huggingface dataset:
Joseph Roth

Moses Joseph Roth (2. syyskuuta 1894 Brody, Galitsia, Itävalta-Unkari – 27. toukokuuta 1939 Pariisi, Ranska) oli itävaltalainen kirjailija. Rothin kotikaupunki, Lvivin lähellä sijaitseva Brody, oli tyypillinen galitsialainen pikkukaupunki, jolle antoivat leimansa sekä puolalainen, juutalainen että ukrainalainen kulttuuri. Roth aloitti opinnot ensin Lvivissä, sitten Wienissä, mutta ensimmäinen maailmansota keskeytti opinnot ja hän liittyi Itävallan armeijaan. Sotakokemus vaikutti hyvin pitkään hänen elämäänsä, ja Habsburgien vallan romahtaminen aiheutti hänelle kodittomuuden tunteen, joka leimasi hänen tuotantoaan. Roth työskenteli lehtimiehenä aluksi Wienissä ja vuodesta 1922 Pariisissa. Muutamien romaanien jälkeen syntyivät Job ja Radetzky-marssi, joihin hänen maineensa lähinnä pohjautuu. Hän muutti Hitlerin valtaannousua edeltävänä päivänä 30. tammikuuta 1933 maanpakoon Pariisiin, ja jo helmikuussa hän kirjoitti enteellisesti ystävälleen Stefan Zweigille: > ”Olet jo varmasti ymmärtänyt, että olemme menossa kohti katastrofia. > Yksityisen katastrofin lisäksi – kirjallinen ja taloudellinen puoli > elämästämme on tuhoutunut – edessä on uusi sota. Enpä panisi penniäkään > likoon henkemme puolesta. Heidän on onnistunut luoda barbaarihallinto. Älä > huijaa itseäsi, helvetti on valloillaan.”38\. Hell reigns. – Joseph Rothin > kirje Stefan Zweigille, helmikuu 1933. Hitlers Machtergreifung: DTV > dokumente, s. 70. Toimittaneet Josef Becker & Ruth Becker. (2. p.) Deutscher > Taschenbuch-Verlag, München, 1992. ISBN 3-423-02938-2 Alkoholiongelmastaan huolimatta Roth oli hyvin tuottelias ennenaikaiseen kuolemaansa saakka. Hänen viimeinen teoksensa, pienoisromaani Pyhän juomarin legenda, on hänen hienoimpia teoksiaan. Siinä hän kuvaa vanhan juoppolallin yrityksiä palauttaa arvokkuutensa ja maksaa velkansa. Hänen teoksissaan voidaan erottaa juutalaista ja katolista sävyä. Roth on haudattu Pariisiin Thiais’n hautausmaalle. ==Suomennetut teokset== * Pyhän juomarin legenda. (Alkuteos: Die Legende vom heiligen Trinker.) Suomentanut Heli Naski. Artemisia Edizioni, 2005. * Kapina. (Alkuteos: Die Rebellion.) Suomentanut Ilona Nykyri. Atena, 2002. * Radetzky-marssi: Romaani. (Alkuteos: Radetzkymarsch.) Suomentanut Aarno Peromies. (Keltainen kirjasto nro 84.) Tammi, 1968. ;Novellit * Tässä maailmassa käyvät yhä harvinaisemmiksi; saksasta suomentanut Heikki Länsisalo, Nuori voima 2013: 4 * Zipper katoaa, teoksessa Kadonnutta kahvilaa etsimässä, suomennoskatkelmia, toimittaneet Eero Balk ja Tapani Kärkkäinen. Helsinki: Otava 2000 ISBN 951-1-15972-0 == Lähteet == == Aiheesta muualla == * Roth, Moses Joseph. Neue Deutsche Biographie. Luokka:Itävaltalaiset kirjailijat Luokka:Vuonna 1894 syntyneet Luokka:Vuonna 1939 kuolleet
Honda ZB50

Honda ZB50 on pieni Hondan valmistama 49 cc mopo. ZB50 on hyvin samankaltainen kuin Monkey-R jota markkinoitiin Euroopassa ja Japanissa vuonna 1987–-1988. ZB50 oli saatavilla vain vuonna 1988 Yhdysvalloissa. Vain 3058 kappaletta oli valmistettu Yhdysvaltojen markkinoille ja mopo osoittautui liian kalliiksi massatuotantoon. ZB50 on 50-State Street oikeudellinen mopo. Siinä on nelitahtinen 49 cc:n moottori yläpuolisella nokka-akselilla ja kolmivaihteinen puoliautomaattinen vaihteisto. Moottori on hyvin samankaltainen kuin Z50:n moottori, mutta siinä on rullalaakeroitu nokka-akseli. Sähköjärjestelmä on 12-volttinen ja sytytysjärjestelmä kärjetöntä kapasitiivista tyyppiä(CDI). ZB50:n huippunopeus on noin 55 km/h. Mopedissa on edessä ja takana rumpujarrut. ZB50
Salmijärvi (Paatsjoki)

Salmijärvi (, ) on suvantojärvi Paatsjoen keskijuoksulla Venäjän ja Norjan rajalla. Venäjän puoleinen osa kuuluu Petsamon piirin Nikelin kuntaan ja Norjan puoleinen osa Finnmarkin läänin Etelä-Varangin kuntaan. Venäjälle kuuluva itäosa oli osa Suomelle kuulunutta Petsamon kuntaa vuosina 1920–1944. Salmijärvi on salmiyhteydessä itäpuolella olevaan Kuotsjärveen. Salmijärven pinta on 21 metriä merenpinnan yläpuolella. Entinen Jäämerentie kulkee Salmijärven itäpuolitse. Järven Venäjän puoleisella rannikolla sijaitsee Salmijärven kylä ja Norjan puoleisella rannikolla Skröytnesin ja Svanvikin kylät. == Lähteet == Luokka:Paatsjoen alaosan alue (Norjan tai Venäjän puolella)‎ Luokka:Norjan järvet Luokka:Petsamon järvet Luokka:Norjan ja Venäjän raja Luokka:Etelä-Varanki
Bernin sopimus (Euroopan luonnonsuojelusopimus)

Bernin sopimus eli Euroopan luonnonsuojelusopimus, virallisesti Yleissopimus Euroopan luonnonvaraisen kasviston ja eläimistön sekä niiden elinympäristön suojelusta (eng. Berne Convention on the Conservation of European Wildlife and Natural Habitats) on luonnonsuojelusopimus, joka allekirjoitettiin Bernissä 19. syyskuuta 1979. Bernin yleissopimus oli ensimmäinen kansainvälinen sopimus, jolla suojeltiin sekä lajeja että luontotyyppejä ja saatettiin valtioita yhteen päättämään luonnonsuojelutoimista. Sopimuksessa mainitut kolme päätavoitetta ovat: * suojella luonnonvaraista kasvistoa ja eläimistöä sekä niiden luonnollisia elinympäristöjä * edistää valtioiden välistä yhteistyötä * kiinnittää erityistä huomiota uhanalaisiin ja vaarantuneihin lajeihin, mukaan lukien muuttolinnut. Euroopan lisäksi sopimus kattaa muutamia Afrikan maita. Sopimus tuli Suomessa voimaan 1. huhtikuuta 1986. Bernin sopimus on johtanut muun muassa Euroopan unionin luonto- ja lintudirektiivien laadintaan sekä Natura 2000 -verkostoon. == Lähteet == == Aiheesta muualla == * Yleissopimus Euroopan luonnonvaraisen kasviston ja eläimistön sekä niiden elinympäristön suojelusta Finlexissä * Asetus Euroopan luonnonvaraisen kasviston ja eläimistön sekä niiden elinympäristön suojelusta tehdyn yleissopimuksen voimaansaattamisesta Finlexissä Luokka:Ympäristösopimukset Luokka:Luonnonsuojelu Luokka:Ympäristöpolitiikka Luokka:Bern Luokka:Euroopan historia Luokka:1979
Bernin sopimus

Bernin sopimus voi olla: *Bernin sopimus, alun perin vuodelta 1886 oleva tekijänoikeuksia säätelevä kansainvälinen sopimus *Bernin sopimus (Euroopan luonnonsuojelusopimus), vuonna 1979 allekirjoitettu yleissopimus Euroopan luonnonvaraisen kasviston ja eläimistön sekä niiden elinympäristön suojelusta *Bernin sopimus (1906), kansainvälinen sopimus valkoisen fosforin käyttökiellosta tulitikuissa *Sopimus Maailman postiliiton perustamisesta vuonna 1874
Muunnesointu

Muunnesointu on tonaalisen musiikin teoriassa sointu, joka sisältää ainakin yhden sävellajiin kuulumattoman sävelen. Muunnesoinnut voidaan jakaa modaalisiin muunnesointuihin ja lainamuunnesointuihin. ==Modaaliset muunnesoinnut== Modaalisessa muunnesoinnussa jokin soinnun sävel on korvattu samalta toonikalta alkavan duuri-, molli- tai modaalisen asteikon sävelellä. Tästä esimerkkinä on mollisävellyksen lopettaminen duurisointuun eli niin sanottu Picardin terssi, esimerkiksi C-duurisointu c-mollissa kulkevan kappaleen loppusointuna. Picardin terssiä käytettiin usein 1700-luvulle saakka, koska duurisointu koettiin mollisointua konsonoivampana. Toinen tavallinen modaalinen muunnesointu on napolilainen sekstisointu, jossa esiintyy fryygisestä moodista lainattu, alennettu moodin toinen sävel. Napolilainen sekstisointu (merkitään N6) on alennetun II asteen terssikäännös, joka esiintyy tavallisemmin mollissa, joskus myös duurissa. Esimerkiksi c-mollissa siihen kuuluvat alhaalta lukien sävelet f, as ja des. ==Lainamuunnesoinnut== Tavallisimpia lainamuunnesointuja ovat välidominantit. Melkein mikä hyvänsä sävellajin sävel voidaan tulkita uudeksi toonikaksi, jonka sävellajista lainataan useimmiten V, joskus myös VII asteen sointu. Esimerkiksi C-duurissa D-duurisointu (sävelet d, fis, a) on dominantti G:lle, C-duurin V asteelle, joten se on välidominantti, joka merkitään lyhenteellä V/V. Vastaavasti C-duurissa vähennetty septimisointu fis-a-c-es on lainattu g-mollista ja merkitään VII7/V. ==Ylinousevat sekstisoinnut== Ylinousevat sekstisoinnut eli niin sanotut maantieteelliset soinnut ovat modaalisesti muunnettuja välidominanttisointuja. Ne purkautuvat yleensä V asteen sointuun tai I asteen kvarttisekstisointuun. C-duurissa Italialaisessa soinnussa on sävelet as-c-fis, ranskalaisessa as-c-d-fis, saksalaisessa as-c-es-fis ja englantilaisessa as-c-dis-fis. Kaksi viimeksi mainittua ovat enharmonisesti samanlaisia, mutta englantilainen esiintyy vain duurissa ja purkautuu I asteen kvarttisekstisointuun. ==Katso myös== *Sointu ==Lähteet== Luokka:Soinnut
Cantorin lause

Cantorin lause on joukko-opin lause, joka sanoo että joukon mahtavuus ei ole sama kuin potenssijoukkonsa. Tällä tiedolla voidaan helposti osoittaa lisätulos, jonka mukaan potenssijoukko on aina alkuperäistä joukkoa mahtavampi. On nopeasti havaittavissa, että lause pätee äärellisille joukoille, mutta lause on todistettu oikeaksi myös äärettömien joukkojen kohdalla. ==Todistus== Kaksi joukkoa ovat yhtä mahtavat jos ja vain jos niiden välille voidaan muodostaa bijektio, ts mikäli näiden kahden eri joukon alkiot saadaan jollakin tavalla järjestettyä pareiksi kattaen molemmista joukoista kaikki alkiot. Cantorin lauseen todistamiseksi riittää siis osoittaa, että millekään joukolle A ei ole olemassa surjektiivista funktiota A:sta sen potenssijoukkoon, eli täytyy löytää ainakin yksi A:n osajoukko B, jolla ei ole alkukuvaa A:ssa. Se löytyy seuraavasti: :B=\left\\{\,x\in A : x ot\in f(x)\,\right\\}. Tämähän tarkoittaa määritelmänsä nojalla, että jokaiselle A:n alkiolle x pätee x \in B jos ja vain jos x otin f(x). Millekään x:lle ei päde f(x) = B, eli toisin sanoen B ei kuulu f:n arvojoukkoon. Näin ollen potenssijoukon mahtavuus on suurempi. Tulos voidaan tarkastaa vastaoletuksella: f:A \to \mathcal{P}(A) on bijektio, joten se on surjektio. Tällöin on olemassa a \in A siten, että f(a) = B. Nyt a \in B \iff a otin f(a) \iff a otin B, missä ensimmäinen ekvivalenssi saadaan B:n määritelmästä ja toinen ekvivalenssi oletuksesta f(a) = B. Ollaan päädytty ristiriitaan, joten ei ole olemassa a \in A siten, että f(a) = B. Näin ollen ei ole olemassa surjektiota f:A \to \mathcal{P}(A), joten joukot A ja \mathcal{P}(A) eivät ole yhtä mahtavia. ==Historiaa== Georg Cantor todisti lauseen vuonna 1891 julkaisussa Über eine elementare Frage der Mannigfaltigkeitslehre. Samassa julkaisussa hän todisti reaalilukujen numeroitumattomuuden. ==Kirjallisuutta== * Luokka:Joukko-oppi Luokka:Seulonnan keskeiset artikkelit
Mikko Outinen

Mikko Outinen (s. ) on entinen suomalainen jääkiekkoilija. Hän pelasi KooKoossa vuosina 1989–1994, 1995–1996 ja 1998–2003. Outinen pelasi urallaan KooKoon lisäksi myös AaKoossa, Ketterässä, Junkkareissa, Ahmoissa, Västervik IKssa ja Waco Wizardsissa KooKoo on jäädyttänyt Outisen pelinumeron 36. == Lähteet == * Luokka:Suomalaiset jääkiekkoilijat Luokka:Vuonna 1971 syntyneet Luokka:Elävät henkilöt
Mikko Liukkonen

Mikko Liukkonen (s. ) on suomalainen jääkiekkoilija, joka pelasi hyökkääjänä Mestiksen KooKoossa. Pitkän mestisuran lisäksi hän on pelannut SM-liigassa yhdeksän ottelua JYP:issä vuosina 1997–1999, lainalla Tapparassa, sekä Sveitsin toiseksi korkeimmalla sarjatasolla HC Thurgaun joukkueessa vuosina 2002–2005. == Lähteet == * Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Kylätappelu

Kylätappelu tarkoittaa kahden eri kylistä olevan miesjoukon tappelua kylätappelu hist. kahden eri kylistä olevan miesjoukon tappelu. MOT Kielitoimiston sanakirja 2.0.. Ne olivat ennen vanhaan kansanomaisissa kyläyhteisöissä tiettyihin sosiaalisiin käyttäytymisnormeihin liittynyt yleinen ilmiö. Kylätappelut olivat usein nuorten miesten järjestämiä ja säätelemiä sosiaalisia tapahtumia yöjuoksun ja jumin häiden tavalla. Nuorisoporukat ovat tapelleet ja nuoret ovat käyneet yöjalassa myös spontaanisti, mutta järjestäytynyt yöjuoksu sekä järjestetyt kylätappelut kuuluivat mannereurooppalaiseen kyläkulttuuriin, joka levisi Suomeen uudella ajalla. Suomessa niitä esiintyi erityisesti Suomen lounaisosissa, Etelä- Pohjanmaalla ja Etelä-Karjalassa. Ajan saatossa tappelut yleistyivät rajusti, erityisesti 1800-luvun loppupuolella, jolloin kuuluisia olivat muun muassa Pohjanmaan kuulut puukkojunkkarit eli häjyt. Kulttuuri-ilmiönä järjestäytyneet kylätappelut eivät ehtineet levitä laajasti Sisä- ja Pohjois-Suomeen ennen talonpoikaiskulttuurin murrosta 1800- ja 1900-lukujen vaihteessa, jolloin perinne oli jo katoamassa. == Lähteet == * === Viitteet === Luokka:Suomalainen kansanperinne
Nikolai Guljajev

Nikolai Aleksejevitš Guljajev (s. 1. tammikuuta 1966 Vologda) on venäläinen, Neuvostoliittoa edustanut pikaluistelija. Hänen uransa menestyksekkäimmät vuodet ajoittuivat 1980-luvun loppupuolelle, jolloin hän lukeutui maailman parhaimpiin yleisluistelijoihin ja saavutti sekä MM-, EM-, että olympiakultaa. ==Ura== Nikolai Guljajev, jonka isä Aleksei oli niin ikään menestynyt pikaluistelija, aloitti pikaluistelun vuonna 1976. Hänen valmentajanaan toimi Juri Osadkin. Vuonna 1983 hän muutti Vologdasta Moskovan yliopistoon opiskelemaan liikuntatieteitä ja sai kutsun maajoukkueeseen. Ensimmäisissä kansainvälisissä arvokisoissaan 1986 EM-kisoissa hän sijoittui viidenneksi. Vuonna 1987 Guljajev voitti sekä yleisluistelijoiden maailmanmestaruuden Heerenveenissä, missä hän luisteli uudet ME-ajat sekä 1 500 metrillä että kokonaiskilpailussa, että Euroopan-mestaruuden Trondheimissa. Seuraavana vuonna Calgaryn olympialaisissa hän voitti kultamitalin 1 000 metrin matkalla ajalla 1.13,03Wallechinsky, s. 104. Kaksi kuukautta ennen olympialaisia hän jäi kiinni anabolisia steroideja sisältävän paketin toimittamisesta norjalaiselle luistelijalle. Guljajev väitti saaneensa paketin neuvostoliittolaiselta valmentajalta ja olevansa tietämätön paketin sisällöstä. Varmojen todisteiden puuttuessa Guljajev vapautettiin syytöksistä kaksi päivää ennen olympialaisten avajaisia. Guljajev piti aikavälillä 15. helmikuuta 1987 – 13. helmikuuta 1988 pikaluistelun aateliskalenterin ykkössijaa ja hänet palkittiin vuonna 1988 Oscar Mathisen -palkinnolla. Guljajev joutui lopettamaan uransa selkävaivoihin. Hän luisteli vielä vuonna 1992 Albertvillen olympialaisissa 1 000 metrillä kahdeksanneksi ajalla 1.15,46 ja Oslossa sprintterien MM-kilpailuissa seitsemänneksi. Sittemmin Guljajev on toiminut Venäjän maajoukkueessa valmennustehtävissä. == Ennätykset == * 500 metriä: 36,84 * 1 000 metriä: 1.13,03 * 1 500 metriä: 1.52,70 * 3 000 metriä: 4.11,20 * 5 000 metriä: 6.51,28 * 10 000 metriä: 14.28,45 == Lähteet == * http://vologda- oblast.ru/persones.asp?LNG=RUS&CODE;=573&CPage;=11&V;=0&PS;=0&T;=&W;=&F;= * http://www.skateresults.com/skaters/319 * ===Viitteet=== Luokka:Neuvostoliittolaiset pikaluistelijat Luokka:Neuvostoliittolaiset olympiavoittajat Luokka:Venäläiset pikaluistelijat Luokka:Vuonna 1966 syntyneet Luokka:Elävät henkilöt
Juri Krylov

Juri Nikolajevitš Krylov (; 1930–1975) oli neuvostoliittolainen jääkiekkoilija. Hän pelasi Moskovan Dynamossa vuosina 1951–1965 sekä hyökkääjän että puolustajan pelipaikalla. Hän pelasi Neuvostoliiton liigassa kaikkiaan 352 ottelua ja teki 144 maalia. Neuvostoliiton jääkiekkomaajoukkueessa hän pelasi vuosina 1954–1959 olympialaisissa ja MM- kisoissa yhteensä 37 ottelua ja teki 15 maalia. Peliuransa jälkeen Krylov toimi Moskovan Dynamon juniorien valmentajana vuosina 1966–1975. ==Saavutukset== * Olympiakulta 1956 * MM-kulta 1954, 1956 * MM-hopea 1955, 1958, 1959 * Neuvostoliiton mestaruus 1954 * Neuvostoliiton cupin voitto 1953 ==Lähteet== * http://slovari.yandex.ru/dict/olympic/article/olymp/ol12/ol1-3974.htm Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1930 syntyneet Luokka:Vuonna 1975 kuolleet
HMS Brazen (H80)

HMS Brazen (viirinumero H80) oli Britannian kuninkaallisen laivaston B-luokan hävittäjä toisessa maailmansodassa. == Valmistus == Alus tilattiin 22. maaliskuuta 1929 vuoden 1928 laivasto-ohjelmassa Palmersin Newcastlen telakalta, missä köli laskettiin 22. heinäkuuta 1929. Alus laskettiin vesille 25. heinäkuuta 1930 ja valmistui 8. huhtikuuta 1931, jolloin sen valmistuskustannukset olivat 221 156 puntaa ilman amiraliteetin toimittamia ase- ja viestijärjestelmiä.Naval-history.net – HMS Brazen == Palvelus == Palvelukseen otettaessa alus liitettiin Välimeren laivaston 4. hävittäjälaivueeseen, mistä se siirrettiin 1935 Kotilaivastoon. Alus osallistui kesäkuussa 1939 Liverpoolin edustalla koeajossa uponneen sukellusveneen HMS Thetiksen pelastustoimiin. Toisen maailmansodan alkaessa alus liitettiin Doveriin sijoitettuun 19. hävittäjälaivueeseen, jonka mukana se suojasi Kanaalin saattueita. Alus pelasti 13. syyskuuta yhdessä HMS Boreasin kanssa kolme Saksan laivaston miinaan ajaneen sukellusvene U-40:n miehistönjäsentä merestä. Alus suojasi 22. marraskuuta HMS Eskin, HMS Expressin ja HMS Codringtonin kanssa miinoitusmatkalla apumiinalaiva HMS Princess Victoriaa, joka laski miinoitteen Doverin kapeikkoon operaatiossa GF. Alus suojasi Norjaan meneviä joukkojenkuljetussaattueita. Brazen upotti 15. huhtikuuta 1940 HMS Fearlessin kanssa syvyyspommein Saksan laivaston sukellusvene U-49:n lähellä Narvikia ().Uboat.net – HMS Brazen Alus ajoi karille 30. toukokuuta 1940 Washin edustalla, mistä saadut vauriot korjattiin pikaisesti. Palvelukseen palattaessa alus määrättiin 1. hävittäjälaivueeseen Portsmouthiin, jonne se lähti heinäkuun alussa saattueen mukana. Alus joutui 20. heinäkuuta Doverin edustalla Saksan ilmavoimien hyökkäykseen suojatessaan saattuetta CW7. Alukseen ei osunut, mutta useat lähelle osuneet pommit aiheuttivat pahoja rakenteellisia vaurioita. Alus otettiin hinaukseen, mutta se upposi paluumatkalla Doveriin. Tapahtumassa sai yksi miehistönjäsen surmansa. === Päälliköt === Aluksen päälliköinä olivat: *Robert Henry Mills huhtikuu – 1. marraskuuta 1939 *Roger Caton Beckett 1. marraskuuta 1939 – 12. helmikuuta 1940 *Sir Michael Culme-Seymour 12. helmikuuta – 20. heinäkuuta 1940 ==Lähteet== * * * * === Viitteet === == Aiheesta muualla == Luokka:Kuninkaallisen laivaston B-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:Palmersin valmistamat alukset
La Roux

La Roux on englantilainen synthpop-yhtye. Yhtye on perustettu vuonna 2006 Brixtonissa, Englannissa. Sen ainoa nykyinen jäsen on laulaja Eleanor ”Elly” Jackson. Entinen jäsen on Ben Langmaid (kitara). Kiertuejäsenet ovat Michael Norris (levysoittimet), William Bowerman (rummut) ja Mickey O’Brien (taustalaulu). La Roux’n ensimmäinen single, ”Quicksand”, julkaistiin joulukuussa 2008. Yhtyeen toinen single "In for the Kill" julkaistiin 16. maaliskuuta 2009. ”Bulletproof”-menestyssingle julkaistiin 22. kesäkuuta 2009 ja se debytoi sijalla 1 Britannian singlelistalla La Roux to play London Scala NME 1 June, 2009. Tämän jälkeen albumilta on ilmestynyt vielä kaksi singleä. Yhtyeen ensimmäinen albumi La Roux ilmestyi 29. kesäkuuta 2009. == Diskografia == === Albumit === * * * === EP:t === *iTunes Festival: London 2009 (2009) *The Gold EP (2010) === Mixtapet === *Lazerproof (Major Lazerin kanssa) (2010) === Singlet === * "Quicksand" (2008) * "In for the Kill" (2009) * "Bulletproof" (2009) * "I'm Not Your Toy" (2009) * "Quicksand" (uudelleenjulkaisu) (2009) * "Uptight Downtown" (2014) * "Kiss and Not Tell" (2014) == Lähteet == == Aiheesta muualla == *Viralliset kotisivut *La Roux Myspace-sivustolla Luokka:Brittiläiset popyhtyeet Luokka:Brittiläiset synthpop-yhtyeet
Edustus

Edustus on omatahtoisen toimijan eli edustajan toimintaa toisen henkilön eli päämiehen nimissä tämän lukuun. Edustajalla tulee olla tarvittava kelpuutus eli edustusvalta, jotta hänen antamansa tahdonilmaisu sitoo päämiestä. Edustajan oman harkintansa mukaan tekemän oikeustoimen vaikutukset kohdistuvat välittömästi edustettuun ja edustaja pysyy koko ajan niiden ulkopuolella.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 84–87. Oikeustoimen tekemisen yhteydessä edustuksella on kolme tunnusmerkkiä. Se on omatahtoista toimintaa toisen nimissä. Siksi asiapoikaa tai lähettiä ei pidetä edustajana, vaikka he toimivatkin toisen nimissä välittäessään toisen henkilön tahdonilmaisun. Toiseksi oikeustoimen vaikutusten kohteena on päämies. Esimerkiksi sopimuksessa päämiehestä tulee osapuoli, jonka velvollisuus on täyttää sopimus. Kolmanneksi edustaja pysyy oikeustoimen vaikutusten ulkopuolella, sillä vain edustettu tulee sidotuksi oikeustoimeen. Välittäjää ei pidetä edustajana, koska hän ei täytä tunnusmerkistöä. Hän ei tee oikeustointa kummankaan sopijapuolen puolesta, vaan saattaa osapuolet vain yhteen. Välittäjälle voidaan tietenkin antaa myös valtuutus toimia edustajana. Oikeushenkilö tarvitsee aina ihmisen edustajakseen voidakseen tehdä oikeustoimia. Ihminen puolestaan tarvitsee edustajaa, jos hän ei voi tai halua saapua sopimuksentekotilaisuuteen tai hän on alaikäisenä vailla oikeustoimikelpoisuutta tai hän haluaa asiantuntijan toimivan puolestaan. Aina edustajan käyttö ei ole sallittua. Tällainen tapaus on vaikkapa avioliiton solmiminen. Lakimääräisessä edustuksessa edustajan toiminta perustuu lakiin. Hänen asemansa voi syntyä tuomioistuimen lain nojalla antamalla määräyksellä, jollaisen tarvitsee esimerkiksi täysi-ikäisen henkilön holhooja. Tai asema voi muodostua suoraan lain nojalla, kuten silloin kun vanhemmat toimivat alaikäisen lapsensa holhoojana. Toisinaan edustajan asema ilmenee oikeushenkilön säännöistä. Oikeushenkilön edustajaa nimitetään lailliseksi edustajaksi. Edustus voi perustua myös ihmisen tai oikeushenkilön tekemään oikeustoimeen, jota kutsutaan valtuutukseksi. Tällöin on kyseessä tahdonvaltainen edustus. Kun edustaja antaa päämiehensä puolesta tahdonilmaisun, nimitetään sitä aktiiviseksi edustukseksi. Passiivisesta edustuksesta puhutaan silloin, kun edustaja ottaa vain vastaan tahdonilmaisuja. Esimerkiksi kauppaedustaja on passiivinen edustaja ottaessaan vastaan osto- tai myyntitarjouksia. Päämiehen nimissä tapahtuva edustus on varsinaista eli välitöntä edustamista. Välillinen edustaja toimii omissa nimissään, vaikka tekeekin sen päämiehen lukuun. Esimerkiksi komissio ja huolinta ovat välillistä edustusta. Edustusoikeuden saaminen ei velvoita edustajaa toimimaan päämiehen puolesta, vaan tarvitaan lisäksi toimeksianto tai asiaa koskeva sopimus. Jotta päämies tulisi sidotuksi edustajan tekemiin oikeustoimiin, edellytetään että edustus on luvallista, edustaja toimii päämiehen nimissä ja edustus on syntynyt oikein. Tämä tarkoittaa esimerkiksi sitä, että vastapuoli saa tietää kenen kanssa hän tekee oikeustoimen. ==Lähteet== Luokka:Velvoiteoikeus
Katajiston kartano

Katajiston kartano (myös Kataisto, ) on Aulangolla nykyisessä Hämeenlinnassa, aiemmassa Luhtialan kylässä Vanajassa sijaitseva entinen kartano, joka nykyään toimii tapahtumatilana. Tilan nykyinen päärakennus rakennettiin 1800-luvun alussa ratsutilan päärakennukseksi. Rakennuksen toinen kerros tuhoutui tulipalossa 1950-luvulla. Talo rakennettiin sen jälkeen uudelleen, ja sen nykyinen ulkoasu on peräisin siltä ajalta. Päärakennus ympäristöineen on vuodesta 2017 alkaen toiminut tapahtuma -, juhla- ja kokouskäytössä. Toimintansa lopettanut Aulangon kesäteatteri esiintyi vuosina 2006–2007 Katajiston kartanon alueelle rakennetussa ulkoilmateatterissa. Kartanon puistossa kasvanut pihlaja tunnettiin Suomen suurimpana pihlajana. Lainaus: "Suurimpana pihlajana mainitaan kirjallisuudessa Katajiston kartanon mailla lähellä Hämeenlinnaa kasvava: korkeus 15,5 m, vahvuus 52 cm." Puistossa on sijainnut myös Aulangon leirintäalue. == Historia == Katajiston tilan omistajat tunnetaan vuodesta 1539 alkaen. Kartano on ollut muun muassa Sallmén- ja Klingstedt-sukujen hallussa. Kartanon omisti 1800-luvun alussa everstiluutnantti J. H. af Enehjelm. Lainaus: Hänen isänsä everstiluutnantti J. H. af Enehjelm omisti aivan Hämeenlinnan liepeillä sijaitsevan Katajiston kartanon. Hänen poikansa, Anders Otto af Enehjelm oli yksi Hämeenlinnan lukuseuran perustajista. Kartanon viimeinen tilalla asuva omistaja oli eversti Fredrik Jonas Klingstedt, joka kuoli kartanossa 76-vuotiaana syksyllä 1883. Klingstedtin lesken Natalian (o.s. Toropoff) kuoltua kesällä 1884, myi perikunta kaksi vuotta myöhemmin kartanon Hugo Standertskjöldille 80 000 markan hintaan. Standertskjöld yhdisti Katajiston viereiseen Karlbergin kartanoon, kutsuen kokonaisuutta nimellä Aulanko. Standertskjöld käynnisti alueella suurisuuntaiset rakennus- ja maanmuokkaustyöt ja rakensi alueelle mahtailevia kivilinnoja. Töiden yhteydessä sattui tilalla vuonna 1896 räjähdysonnettomuus, kun 2 kiloa kivien halkaisuun käytettyä dynamiittia räjähti, ja tuhosi sepän pajan. Standertskjöldin aikana kartano autioitui ja päärakennus lähes tuhoutui tulipalossa vuonna 1950. == Kirjallisuutta == * == Lähteet == ==Aiheesta muualla== * * * * Luokka:Hämeenlinnan kartanot Luokka:Ravintolat Suomessa Luokka:Aulanko Luokka:Suomen 1800-luvulla rakennetut rakennukset ja rakennelmat
Lintula (Valkeakoski)

Lintula on vuonna 2009 valmistunut kaupunginosa Valkeakosken kaupungissa ja Valkeakosken 8. kaupunginosa. Lintulassa järjestettiin tuolloin asuntomessut. ==Idea== Lintulan poikki kulkee sen pääkatu, nimeltään Linnunrata. Asuintalot on sijoitettu pääkadun tai sen sivukujien kuten Kuikankaaren ja Kaakkurinkaaren varrelle. Lintula sijaitsee taajama-alueen takana "piilossa". Palvelut ja koulut ovat kuitenkin lähellä. Lintula on rakennettu mäntykankaalle, pellon viereen. ==Lähteet== Luokka:Valkeakosken kaupunginosat Luokka:Suomen asuinalueet Luokka:Asuntomessut
Metropolitan

Metropolitan voi tarkoittaa seuraavia: * Metropolitan-ooppera, New Yorkissa toimiva ooppera * Metropolitan Line, Lontoon metron linja * Convair Metropolitan, matkustajalentokonetyyppi * Metropolitan Museum of Art, taidemuseo New Yorkissa * Metropolitan, Whit Stillmanin ohjaama elokuva vuodelta 1990 * Metropolitan Richard Boleslawskin ohjaama elokuva vuodelta 1935 * Metropolitan, Walter Jon Williamsin science fiction -romaani * Transmetropolitan, sarjakuvasarja
Speck

Speck tarkoittaa seuraavia asioita: * Speck, yhdysvaltalainen yritys * George "Speck" Crum, yhdysvaltalainen kokki * Christa Speck, saksalainen näyttelijä * Richard Benjamin Speck, yhdysvaltalainen murhaaja. * ruuanlaitossa: porsaan ihra tai kinkku, erityisesti tietyntyyppinen italialainen prosciutto
Akkajoki (Tuulomajoki)

Akkajoki (, ) on Tuulomajoen vesistöön kuuluva joki Petsamon ja Kuolan piirien alueilla Murmanskin alueen länsiosassa Venäjällä. Akkajoki saa alkunsa Ala- Akkajärvestä, josta se virtaa etelään Rosh-, Patsa-, Neäskim- ja Akmanjärvien läpi ja laskee Luttojokeen Suomen ja Neuvostoliiton entisen rajan tuntumassa. Akkajokeen laskee idästä Huutojärvi ja lännestä Kukkesjärvi. Akkajoki sijaitsee Suomeen vuosina 1920-1944 kuuluneen entisen Petsamon kunnan eteläosassa. Tuolloinkin Neäskimjärven ja Akmanjärvien välinen osuus sijaitsi Neuvostoliiton puolella. Akkajoen valuma-alue kuului Suonikylän kolttasaamelaisten asuin- ja nautintoalueisiin. Suonikylän vanha talvikylä sijaitsi Akkajoen itäpuolella, mutta jäi vuoden 1920 Tarton rauhassa Neuvostoliiton puolelle. == Lähteet == Luokka:Tuulomajoen vesistö Luokka:Petsamon joet Luokka:Murmanskin alueen joet
Olavi Järvelä

Kaarlo Olavi Järvelä (21. marraskuuta 1915 Suomusjärvi – 21. lokakuuta 1976 Sysmä) oli suomalainen ammattiyhdistysjohtaja. Järvelä toimi Suomen Ammattiyhdistysten Keskusliiton SAK:n järjestösihteerinä 1950-luvulla. Vuonna 1959 hän yhdessä SAK:n sihteerinä toimineen Jaakko Rantasen kanssa siirtyi leskisläisten leiriin. Samoihin aikoihin skogilaiset saivat SAK:n hallintaansa kommunistien avulla ja uusi SAK:n puheenjohtaja Vihtori Rantanen (ei sukua Jaakko Rantaselle) erotti kesällä 1960 Jaakko Rantasen, Järvelän ja muut niin sanotun sihteerijuntan jäsenet SAK:sta. Sihteerijuntta oli saanut ennen potkuja hallintaansa merkittävän osan SAK:n omaisuudesta ja alkoi lisäksi kerätä taloudellista tukea sekä kotimaan työnantajilta että myös ulkomailta eri tahoilta muun muassa Ruotsin ammattiliittojen keskusjärjestöltä LO:lta ja joidenkin maiden tiedustelupalveluilta. Rahat kulkivat Järjestötuki ja Järjestöhuolto -nimisten yhdistysten kautta, joita Rantanen ja Järvelä valvoivat. Tarvittaessa Rantanen kävi myös rahanhakumatkoilla Ruotsissa ja Sveitsissä. Uusi SAK:n kanssa kilpaileva keskusjärjestö SAJ perustettiin marraskuussa 1960, ja Rantasesta tuli sen pääsihteeri ja Järvelästä järjestösihteeri ja taloudenhoitaja. SAJ:n puheenjohtajana toimi Kutoma- ja neuletyöväen liiton puheenjohtaja Veikko Oksanen oman toimensa ohella. Käytännössä kuitenkin Rantanen ja Järvelä johtivat SAJ:ta alusta lähtien. Rantanen ja Järvelä pysyivät vuonna 1969 tapahtuneen ammattiyhdistysliikkeen eheytymisen jälkeenkin SAJ:n rahoituksesta vastanneiden Järjestötuen ja Järjestöhuollon johdossa. SAJ:n varat siirrettiin ennen järjestön lopettamista eri säätiöille, joita Rantanen ja Järvelä myös hallitsivat. Jaakko Rantanen siirtyi SAJ:n toiminnan loputtua Enso-Gutzeit Oy:n palvelukseen ja Olavi Järvelä jäi eläkkeelle. Lokakuussa 1976 Rantanen ja Järvelä saivat molemmat surmansa Sysmässä, kun heidän autonsa törmäsi kallioleikkaukseen. Eero Kosonen : Palkkatyöläinen vuosina 1959—69 Yli orkesterin. Palkkatyöläinen 4.5.1999 (Web Archive-linkki) ==Lähteet== Luokka:Suomalaiset ammattiyhdistysjohtajat Luokka:Liikenneonnettomuudessa kuolleet Luokka:Vuonna 1915 syntyneet Luokka:Vuonna 1976 kuolleet
HMS Brilliant

HMS Brilliant on ollut kahdeksan Britannian Kuninkaallisen laivaston aluksen nimenä. * HMS Brilliant (1729), sluuppi * HMS Brilliant (1757), Venus-luokan 36-tykkinen viidennen luokan alus * HMS Brilliant (1779), Enterprise-luokan 28-tykkinen kuudennen luokan alus * HMS Brilliant (1814), Apollo-luokan 36-tykkinen viidennen luokan alus * HMS Brilliant (1891), Apollo-luokan panssarikansiristeilijä * HMS Brilliant (H84), B-luokan hävittäjä * HMS Brilliant (F90), Tyypin 22 -fregatti
Huutojärvi

Huutojärvi (myös Iso Huutojärvi, ) on Tuulomajoen vesistöön kuuluva järvi Petsamon piirin Nikelin kunnan kaakkoisosassa Murmanskin alueella Venäjällä. Järven pinta on 153 metriä merenpinnan yläpuolella. Järven itäpäähän laskee Uallash-niminen joki. Huutojärven länsipäästä laskee lyhyt laskujoki Akkajokeen. Huutojärvi sijaitsee Suomeen vuosina 1920–1944 kuuluneen entisen Petsamon kunnan itäosassa silloisen valtakunnan rajan läheisyydessä. == Lähteet == Luokka:Petsamon järvet luokka:Tuulomajoen vesistö
Via Finlandia (reitti)

Via Finlandia on läpi Suomen kulkeva, Valtatietä 3 vastaava matkailureitti – mutta ei virallinen matkailutie – Helsingistä Tampereen kautta Vaasaan. Via Finlandia on osa kansainvälistä E12-tietä, joka kulkee Helsingistä Vaasaan ja täältä lautalla Ruotsiin ja Norjan Mo i Ranaan asti. Via Finlandia on yksi Suomen vilkasliikenteisimmistä valtateistä Valtatie 4:n ja Valtatie 5:n rinnalla. ==Aiheesta muualla== * * Luokka:Suomen matkailutiet
Sébastien Léger

Sébastien Léger (s. 3. helmikuuta 1979 Breda, Alankomaat) on ranskalainen hollantilaissyntyinen house/tekno DJ ja musiikkituottaja. Légerin hittikappaleita ovat "Hit Girl", "Hypnotized" ja "Aqualight". Ne ovat soineet eri klubeilla ympäri Eurooppaa. Léger pääsi myös DJ Listalla sijalle 204. Marraskuussa 2020 hän esiintyi Gizan pyramideillahttps://scenenoise.com/Interviews/pyramid-dreams-in-conversation- with-sbastien-lger == Diskografia == ===Albumit=== *2002: "King Size" *2007: "Planets" ===Singlet ja EP:t=== *2000: "You Can Hide From Your Beats" *2000: "Champagne Party / Spootch" (tunnetaan myös nimellä The Deaf'n'dumb Crew) *2000: "Off The Wall / Tonite" *2001: "We Are" *2002: "Liberian Track" (tunnetaan myös nimellä Elesse) *2002: "Requiem" (tunnetaan myös nimellä The Last Blade) *2002: "We Are EP" *2002: "Victory EP" *2003: "Azidobrazil / Listen" *2004: "Hands On Me" (tunnetaan myös nimellä Sebago) *2004: "Grab My Hipps / My Slap" *2005: "1979 EP" *2005: "Epoxy EP" *2005: "Take Your Pills" *2006: "Hit Girl" *2006: "Bad Clock EP" *2006: "Cosmogold EP" *2006: "Hypnotized" (Gia Mellishin kanssa) *2007: "Aqualight" *2007: "Mercury / Mars" *2007: "Pluton / Saturn" *2007: "Venus / Jupiter" *2008: "Terra / Cylo" *2008: "Talisman / Bambou" *2008: "Word" *2008: "Jaguar" == Lähteet == == Aiheesta muualla == * Luokka:Ranskalaiset DJ:t Luokka:Ranskalaiset elektronisen musiikin artistit Luokka:Ranskalaiset house-artistit Luokka:Vuonna 1979 syntyneet Luokka:Elävät henkilöt
Mitch Vogel

Mitch Vogel (s. 17. tammikuuta 1956 Alhambra, Kalifornia) on entinen yhdysvaltalainen lapsinäyttelijä. Hän esiintyi 1970-luvun alussa Jamie Hunter Cartwrightin roolissa televisiosarjassa Bonanza. Lisäksi hänet nähtiin muun muassa elokuvissa Sinun, minun ja meidän (Yours, Mine and Ours, 1968) ja Veijarit (The Reivers, 1969). Roolistaan Veijareissa hän oli vuonna 1970 ehdolla parhaan miessivuosan Golden Globen saajaksi. == Aiheesta muualla == * Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt Luokka:Yhdysvaltalaiset lapsinäyttelijät
Miss Kittin

Miss Kittin (oikealta nimeltään Caroline Hervé, s. 1973 Grenoble) on ranskalainen elektronisen musiikin artisti, DJ ja laulaja. == Ura == 22-vuotiaana Caroline alkoi harjoittaa DJ-uraansa Ranskan lisäksi Moskovassa ja Chicagossa Mike Dearbornin kanssa. Tavattuaan saksalaisen DJ Hellin Marseillessa Caroline teki levytyssopimuksen tämän International DeeJay Gigolo Records -nimisen levy-yhtiön kanssa. Miss Kittin julkaisi First Album -esikoisalbuminsa ranskalaisen musiikkituottaja The Hackerin kanssa vuonna 2001. Miss Kittin on myös electroclash-nimisen konemusiikin haaran uranuurtajia. Tunnettuja Miss Kittinin electroclash-tyylisiä kappaleita ovat muun muassa ”1982” ja ”Frank Sinatra”. == Diskografia == * First Album (The Hackerin kanssa) (2001) * On the Road (2002) * Or (Golden Boyn kanssa) (2002) * Miss Kittin: Radio Caroline, Vol.1 (2003) * I Com (2004) * Live at Sónar (2006) * A Bugged Out Mix (2006) * BatBox (2008) * Two (The Hackerin kanssa) (2009) == Aiheesta muualla == * Virallinen sivusto Luokka:Ranskalaiset DJ:t Luokka:Ranskalaiset elektronisen musiikin artistit Luokka:Ranskalaiset house- artistit Luokka:Ranskalaiset laulajat Luokka:Vuonna 1973 syntyneet Luokka:Elävät henkilöt
Hyväntekeväisyyskaupat

Hyväntekeväisyyskaupat olivat Suomessa toisen maailmansodan jälkeen 1940-luvun lopulla ja 1950-luvun alussa käytössä ollut järjestely, jolla eri järjestöt ja poliittiset puolueet saivat maahan ulkomailta tullitta ja verottomasti erilaisia kulutustavaroita kuten kahvia, sokeria, nailonsukkia ja jopa henkilöautoja sekä myydä ne sitten Suomessa. Myynnistä saadut tulot piti käyttää kotimaiseen hyväntekeväisyyteen. Viranomaiset hyväksyivät toiminnan koska sen avulla Suomeen saatiin tuotteita joista täällä oli pulaa. Toimintaan liittyi kuitenkin myös väärinkäytöksiä kuten virkamiesten lahjontaa ja sen avulla peitettiin eri järjestöille ja puolueille lännestä tullutta taloudellista tukea.Pihkala, Erkki: ”Kauppapolitiikka ja ulkomaankauppa 1945–1986”, teoksessa Järjestely syntyi talvisodan jälkeen helpottamaan ulkomailta tulevia lahjoitusten saamista. Aluksi ainoastaan yleishyödylliset avustusjärjestöt, seurakunnat, säätiöt ja korkeakoulut saivat harjoittaa hyväntekeväisyyskauppaa mutta Mauno Pekkalan hallituksen päätöksellä myös poliittiset puolueet saivat tämän oikeuden. Hyväntekeväisyyskauppoja harjoittivat muun muassa Suomen evankelis-luterilainen kirkko, Mannerheimin lastensuojeluliitto, Suomen Punainen Risti ja lopulta jopa poliittiset puolueetkin. Säännöstelyajan Suomessa tavaroiden myynnistä sai hyvät tulot. Esimerkiksi Suomen evankelis-luterilainen kirkko hankki Luterilaisen maailmanliiton Amerikan-osaston lahjoittamilla dollareilla ulkomailta elintarvikkeita (pääasiassa kahvia) ja toi niitä Suomeen myytäväksi. Dollareita ei kannattanut tuoda suoraan Suomeen markoiksi vaihdettaviksi koska markan vaihtokurssi oli Suomessa ylihinnoiteltu.Näin kirkko tienasi miljardi markkaa - ”Liikkui harmaalla alueella”. Uusi Suomi 21.3.2009. Viitattu 13.11.2016. Poliittisista puolueista sosialidemokraatit saivat kylmän sodan aikana tukea lännestä CIA:han kytköksissä olleilta järjestöiltä, muiden pohjoismaiden ammattiyhdistysliikkeiltä ja Oskari Tokoin välityksellä amerikansuomalaiselta työväenliikkeeltä. Avustuksina saaduilla dollareilla hankittiin sellaisia kulutushyödykkeitä joista Suomessa oli pulaa ja ne tuotiin vero- ja tullivapaasti Suomessa myytäviksi. Myyntituloilla rahoitettiin sitten puolueen toimintaa. Lännestä tullut taloudellinen tuki oli vastapainona sille tuelle jota Neuvostoliitto antoi Suomen kommunistiselle puolueelle, Maalaisliiton K-linjalle ja SDP:n skogilaiselle oppositiolle.Krekola, Joni:Näetkö rahan liikkeen? Näetkö minne se menee? Työväenhistorian uutisvirtaa 19.11.2007. Viitattu 13.11.2016. Syksyllä 1952 Suomen hallitus kielsi hyväntekeväisyyskaupan, kun se oli alkanut saada usein rikollisia piirteitä ja häiritä markkinoiden toimintaa. == Lähteet == == Aiheesta muualla == * Ne hyväntekeväisyyskaupat : nimimerkki Veljenpojan (Urho Kekkonen) kirjoitus Uudessa Kuvalehdessä 1954 Luokka:Suomen taloushistoria Luokka:Suomi 1940-luvulla Luokka:Suomi 1950-luvulla
Mahtisanat

Mahtisanat on suomalaisen Kotiteollisuuden single, joka edelsi Ukonhauta- albumia. "Mahtisanat" sisältää kaksi raitaa, "Mahtisanat" ja "Pää kylmänä". "Mahtisanat" julkaistiin kevät-talvella 2009 ja Ukonhauta saman vuoden keväällä. == Kappaleet == * Mahtisanat * Pää kylmänä === Sanoitukset === Kappaleen "Pää Kylmänä" sanoitukset ovat hieman kristinuskonvastaiset ja synkät. Kappaleen "Mahtisanat" sanoitukset ovat nekin surulliset tai epätoivoiset. Kappaleen sanoituksissa kerrotaan katkerasta ihmisestä, joka ei saa elämältään mitään. Luokka:Kotiteollisuuden kappaleet Luokka:Vuoden 2009 kappaleet
Kauniaisten lukio

Kauniaisten lukio(Granin lukio) on Kauniaisten Kasavuoressa sijaitseva lukio. Se perustettiin vuonna 1964 Kauniaisten suomalaisena yhteiskouluna, joka jakautui vuonna 1977 koulu-uudistuksessa Kasavuoren yläkouluksi ja Kauniaisten lukioksi. Ne toimivat samoissa tiloissa. Lukion abiturienttiluokka oli helmikuussa 1984 huvimatkalla Leningradissa Neuvostoliitossa. Kaksi oppilasta tuomittiin törkeästä huliganismista vuoden työleirirangaistukseen heidän uituaan alasti Pribaltiskaja-hotellin suihkulähteessä. Keskiarvoraja 2010–2021 Vuosi KA-raja (lukio) Pisteraja (Bisneslinja) Aloitus- paikat 2010 8,33 120 2011 8,00 120 2012 8,17 120 2013 8,42 120 2014 8,42 123 2015 8,25 124 2016 8,42 142 2017 8,58 134 2018 8,33 134 2019 8,67 12,56 134 2020 8,67 8,58 (ei pääsykoetta) 134 2021 8,58 8,58 (ei pääsykoetta) 135 Lukio sijoittui STT:n lukiovertailussa keväällä 2013 sijalle 287 ja keväällä 2014 sijalle 230.Helsingin SanomatLukiovertailu STT. == Lähteet == ==Aiheesta muualla== *Lukion kotisivut Luokka:Kauniaisten oppilaitokset Luokka:Suomen lukiot
Pikkulavantauti

Pikkulavantauti eli febris paratyphoides on Salmonella paratyphi -bakteerin aiheuttama tartuntatauti. Se muistuttaa oireiltaan Salmonella typhin aiheuttamaa lavantautia, mutta on oirekuvaltaan yleensä lievempi. Pelkän kliinisen kuvan perusteella ei voi luotettavasti erottaa onko potilaalla lavantauti vai pikkulavantauti. Pikkulavantauti kuuluu tartuntatautilaissa mainittuihin yleisvaarallisiin tartuntatauteihin. Kaikki hoidosta ja eristämisestä koituvat kustannukset kuuluvat potilaan kotikunnan maksettaviksi.Toimenpideohje Salmonella Typhi- (lavantauti) ja Salmonella Paratyphi (pikkulavantauti) -tapauksiin Terveyden ja hyvinvoinnin laitos 2019 Pikkulavantauti aiheutti Suomessa epidemioita vielä 1950-luvulla. Nykyisin tautia tavataan vain matkailijoilta. Maailmassa arvellaan ilmenevän vuosittain noin kuusi miljoonaa pikkulavantautitapausta. Taudin aiheuttavaa bakteeria on kolmea tyyppiä: Salmonella Paratyphi A, S. Paratyphi B (eli S. schottmuelleri) ja S. Paratyphi C (eli S. hirschfeldii). Viimeksi mainittu aiheuttaa sairauden harvoin. Diagnoosiin vaaditaan bakteerin viljely verestä sekä ulostenäytteestä tehtävä PCR-tyypitys. Suomessa kaikki analyysit tehdään keskitetysti Terveyden ja hyvinvoinnin laitoksen laboratoriossa. Taudin aiheuttajaksi riittää hyvin pieni määrä bakteereja. Infektoiva annos on arviolta vain noin tuhat bakteeria. Taudin itämisaika on 2–5 vuorokautta. Jos infektio rajoittuu suolen limakalvolle, taudinkuva muistuttaa tavallista salmonelloosia. Tartunta voi kuitenkin johtaa myös yleisinfektioon, josta voi aiheutua osteiitti, artriitti tai pyelonefriitti. Pikkulavantauti hoidetaan antibiooteilla. == Lähteet == Luokka:Tartuntataudit
Audio Pro

Audio Pro on ruotsalainen kaiutinmerkki, joka on alansa markkinajohtaja Pohjoismaissa ja joita valmistaa Audio Pro AB Sweden. Audio Pro kaiuttimia on valmistettu vuodesta 1978. Kaiuttimia valmistetaan lähinnä kotikäyttöön. Subwoofereissa Audio Pro käyttää patentoimaansa ace-bass® (Amplifier Controlled Euphonic Bass) tekniikkaa, jonka avulla valmistetaan pieniä subwoofereita pienillä elementeillä ilman että bassosta menetetään suorituskyky ja voima. Usein kysyttyä/Mikä on Ace Bass? . Viitattu 11.1.2013 ==Aiheesta muualla== *Audiopro.com ==Lähteet== Luokka:Ruotsalaiset yritykset Luokka:Viihde-elektroniikan tuotemerkit
U.B. Funkeys

U.B. Funkeys on lasten tietokonepeli. Perinteisten pelitallenteiden sijaan peli on rakennettu muovisen hahmon sisään jossa on tietokoneeseen kytkettävä usb liitin. Tämä, 12cm korkea muovinen hahmo on U.B. aloituspakkauksessa. Päähahmon lisäksi pelissä käytetään pienempiä, n.6cm korkeita muovisia hahmoja, jotka kytketään isoon päähahmoon asettamalla ne pään takaa löytyvään liittimeen. Pienillä hahmoilla voi pelissä kulkea teleporteista ja pelata erilaisia pelejä. Isoin päähahmo "U.B." ei varsinaisesti tee pelissä paljon mitään ilman pieniä hahmoja, eli lisäosia. Aloituspakkauksessa tulee U.B. päähahmon lisäksi kaksi pientä funkey hahmoa. == Juoni == Varsinaisessa pelissä tarina alkaa siitä, kun Funkeyt pelaavat näytöllä hauskoja pelejä ja leikkivät. Heillä on salaisuus jonka Funkey nimeltä "Tohtori Tinker" on keksinyt. Tuo salainen keksintö ovat teleportit, jotka toimivat voimakristallien avulla. Niillä Funkeyt matkustavat silmänräpäyksessä toistensa luo eri maailmoihin. Eräänä päivänä portit räjähtävät, voimakristallit sinkoutuvat eri puolille "Terrapiniaa" (Terrapinia = Funkey maailmankaikkeus) ja Tohtori Tinker katoaa. Jotkut Funkeyt pystyvät matkustamaan toisiin maailmoihin ja jotkut toisiin, mutta matkustus rajoittui räjähdyksen jälkeen paljon. Yhdestä portista tupsahtaa sitten "U.B." Ja siitä alkaa pelin seikkailu Terrapiniassa. == Aiheesta muualla == * U.B. Funkeys Luokka:Windows-pelit
Seppo Keskinarkaus

Seppo Mikael Keskinarkaus (s. 29. syyskuuta 1949 Rovaniemi) on suomalainen suunnistaja ja viestisuunnistuksen MM-mitalisti. Seuratasolla hän edusti Ounasvaaran Hiihtoseuraa. Tampereen MM-kilpailuissa 1979 Keskinarkaus voitti viestihopeaa ja sijoittui henkilökohtaisessa kilpailussa 11:nneksi. Viestissä hän suunnisti avausosuuden Hannu Kottosen, Risto Nuuroksen, Ari Anjalan suunnistaessa muut osuudet. ==Lähteet== Luokka:Suomalaiset suunnistajat Luokka:Vuonna 1949 syntyneet Luokka:Elävät henkilöt
Savage

Savage voi tarkoittaa seuraavia asioita tai henkilöitä: == Henkilöitä == === Kirjailijoita === * Mildred Savage (1919–2011), yhdysvaltalainen kirjailija * Richard Savage (noin 1697–1743), englantilainen runoilija * Richard Henry Savage (1846–1903), yhdysvaltalainen upseeri ja kirjailija === Muusikoita === *Savage, oik. Demetrius Savello (s. 1981), uusiseelantilainen rap-muusikko *21 Savage, oik. Shayaa Bin Abraham-Joseph (s. 1992), yhdysvaltalainen rap-artisti *Clark Savage, The Mentors -yhtyeen entinen rumpali *Rick Savage (s. 1960), englantilainen Def Leppardin basisti === Näyttelijöitä === *Adam Savage (s. 1967), yhdysvaltalainen elokuvatoimittaja ja -juontaja *Ben Savage (s. 1980), yhdysvaltalainen näyttelijä *Fred Savage (s. 1976), yhdysvaltalainen näyttelijä *John Savage (s. 1949), yhdysvaltalainen näyttelijä === Poliitikkoja === *Gus Savage (1925–2015), yhdysvaltalainen demokraattipuolueen poliitikko *John Savage, (1814–1883), irlantilainen poliitikko, Belfastin pormestari 1872 *Michael Joseph Savage (1872–1940), uusiseelantilainen poliitikko, pääministeri 1935–1940 *Richard Akinwande Savage (1874–1935), nigerialainen lääkäri, journalisti ja poliitikko === Urheilijoita === *Brian Savage (s. 1971), kanadalainen ammattilaisjääkiekkoilija *Demba Savage (s. 1988), gambialainen jalkapalloilija *Joseph Savage (1879–1956), yhdysvaltalainen taitoluistelija, rullaluistelija ja urheilujärjestötoimija *Justin Savage, jks (s. 1994), australialainen Counter-Strike: Global Offensive -pelaaja *Paul Savage (s. 1947), kanadalainen curlingin pelaaja *Randy Savage (1952–2011), yhdysvaltalainen showpainija ja näyttelijä *Richard Savage (s. 1955), englantilainen kriketinpelaaja *Robbie Savage (s. 1974), walesilainen jalkapalloilija === Televisiotuottajia === *Stephanie Savage (s. 1969), kanadalainen tuottaja ja käsikirjoittaja === Tieteilijöitä === *Mike Savage (s. 1959), brittiläinen sosiologi ja professori *Sue Savage-Rumbaugh (s. 1946), yhdysvaltalainen kädellisten tutkija === Muita === * Augusta Savage (1892–1962), yhdysvaltalainen kuvanveistäjä * Richard Gabriel Akinwande Savage (1903–1993), lääkäri, sotilas == Kaupunkeja == *Savage, kaupunki Minnesotassa, Yhdysvalloissa *Savage, kaupunki Marylandissa, Yhdysvalloissa == Laivoja == * HMS Savage, Britannian Kuninkaallisen laivaston hävittäjä 1910-1921 * HMS Savage (G20), Britannian Kuninkaallisen laivaston hävittäjä 1941-1962 == Musiikkialbumeita == *Savage, Eurythmicsin albumi (1987) *Savage, Aespan albumi (2021) *Godless Savage Garden, Dimmu Borgirin kokoelma-albumi (1998) *Noble Savage, Virgin Steele -yhtyeen albumi (1985) *Savage Amusement, Scorpions-yhtyeen albumi (1988) *Savage Poetry, Edguy-yhtyeen debyyttialbumi (s. 1995) == Tekniikkaa == *Savage Arms, yhdysvaltalainen asevalmistaja ** Savage M1907, puoliautomaattinen taskupistooli *SS-13 Savage, neuvostoliittolaisvalmisteinen ohjus *Suzuki Savage, custom-moottoripyörä == Yhtyeitä == *Savage Garden, australialainen pop-yhtye ==Kirjoja== * Richard Savage (1842), Charles Whiteheadin romaani == Katso myös == *Savage Island
Keskinarkaus

Keskinarkaus on suomalainen sukunimi. Tunnettuja Keskinarkauksia: * Matti Keskinarkaus (s. 1976), hiihto- ja pyöräsuunnistaja, lentäjä * Mikko Keskinarkaus (s. 1979), yhdistetyn hiihtäjä * Seppo Keskinarkaus (s. 1949), suunnistaja * Jani Keskinarkaus, dartspelaaja.
Gávdos (kunta)

Gávdos ( eli Δήμος Γαύδου, Dímos Gávdou) on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 33,0 neliökilometriä ja väkiluku 152 (vuonna 2011). Kunnan kuntakeskus on Kastrí. Gávdoksen kunta käsittää Gávdoksen saaren. Lisäksi siihen kuuluu pienempi Gavdopoúlan saari. Kunta sijaitsee Välimeressä Kreetan saaresta noin 50 kilometriä etelään. Euroopan eteläisin kohta () Trypitínniemi sijaitsee Gávdoksen saarella. Nykyinen Gávdoksen kunta syntyi, kun Gávdoksen itsenäinen kyläkunta muutettiin kunnaksi vuoden 2011 alussa Kallikrates-suunnitelman mukaisesti. == Kunnan osat == Gávdoksen kunta muodostuu seuraavista kylä- ja kaupunkiyhdyskunnista ja asutuksista: Kylä, kaupunki tai muu asutus Väkiluku (2011) Ámpelos 10 Fókia 53 Gavdopoúla (saari) 0 Karavé 21 Kastrí 37 Vatsianá 31 Yhteensä: 152 == Lähteet == == Aiheesta muualla == * Δήμος Γαύδου . Gávdoksen kunnan verkkosivut. *
William Alland

William Alland (4. maaliskuuta 1916 Delmar, Delaware - 11\. marraskuuta 1997 Long Beach, Kalifornia) oli yhdysvaltalainen näyttelijä ja elokuvatuottaja. Hän kuului Orson Wellesin Mercury Theatre -näyttelijäryhmään, ja näyttelemisen ohella toimi Mercury Theatre of the Air -radiosarjan apulaisohjaajana. Wellesin elokuvassa Citizen Kane hän näytteli toimittaja Jerry Thompsonia. Toisessa maailmansodassa Alland palveli Yhdysvaltain armeijan ilmavoimissa ja osallistui yli 40:lle pommituslennolle Tyynellämerellä. Sodan jälkeen Alland toimi radiokäsikirjoittajana ja hänet palkittiin Peabody-palkinnolla Doorway to Life -kuunnelmasta. Vuonna 1952 hän siirtyi Universalille elokuvatuottajaksi. Siellä ollessaan hän tuotti muun muassa tieteiselokuvat Mustan laguunin hirviö (1954) ja Tuntematon maailma (1955), joita nykyään pidetään lajityyppinsä klassikoina. Alland myös ohjasi vuonna 1961 nuorisoelokuvan Kielletty ikkuna, jonka jälkeen hän palasi tuottamaan elokuvia. == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset elokuvatuottajat Luokka:Yhdysvaltalaiset radionäyttelijät Luokka:Yhdysvaltalaiset radiokäsikirjoittajat Luokka:Vuonna 1916 syntyneet Luokka:Vuonna 1997 kuolleet
Neil Fox

Neil Fox voi tarkoittaa seuraavia henkilöitä: * Neil Fox (juontaja) englantilainen radio- ja televisiojuontaja. * Neil Fox (rugby) englantilainen Rugby leaguen pelaaja * Neil Fox (tuomari) australialainen jalkapallotuomari.